tomron87/hebrew-wikipedia-sentences-corpus huggingface dataset:
עולמי היה ירחון לילדים מבית נשיונל ג'יאוגרפיק ישראל שהגיע כמוסף אל מגזין האב.
במרץ 2014 העיתון נסגר והוחלף בגרסה הישראלית של National Geographic Kids באותו שם.
הכתבות והפעילויות המופיעות בירחון היו:
סקופ - מדור של שני עמודים שבו מקבץ כתבות קטנות כמו:
מהנדסים ואסטרונומים פיתחו מכשיר חדשני לזיהוי מערכות כוכבים בשמים.
לכבוד חתונתם של הנסיך וויליאם ובת זוגו קייט הוכן מקפא הדומה בצורתו לארמון בקינגהאם בלונדון.
בעבר המדור כלל גם 5 עובדות על נושא שמשתנה מירחון לירחון, אוזניים, חיפושיות, דגלים.
אולם בגרסתו החדשה (מאפריל 2011) הוחלף בפינה קטנה, "עולמי ממליץ".
עוד בעיתון: כתבה קבועה בנושא "חיות" וכתבות בנושאים משתנים (כמו בית ספר להישרדות, החוקרים הנועזים וכו...) כתבה על סרט חדש שיצא לקולנוע (קונג פו פנדה 2, איגור, ריו) ומספר פעילויות משעשעות כמו מצא את ההבדלים, ניחוש מילה מעוותת ומספר חידות.
המגזין עולמי הוא בעצם היה הגרסה העברית של המגזין האנגלי (והמקורי) National Geographic Kids.
המגזין יצא לאור לראשונה בספטמבר 1975 תחת השם National Geographic World.
העיתון נשאר עם שמו כ-26 שנים, עד שבאוקטובר 2001 שונה שמו לשמו הנוכחי כיום.
העיתון, בדומה לעולמי, מיועד לילדים.
כיום יוצא לאור על ידי חברת גוניור מדיה בע"מ ומופץ ליותר מ-70,000 בתי-אב בישראל
הירחון מתפרסם גם בארצות: בולגריה, קרואטיה, מצרים, גרמניה, יוון, הונגריה, אינדונזיה, ארצות הברית (National Geographic Kids), אמריקה הלטינית, בלגיה, הולנד, רומניה, רוסיה, סרביה, סלובניה, דרום אפריקה (שתי המהדורות), טורקיה ובריטניה.
עומאן השתתפה לראשונה ב בסיאול (1988), כששלחה משלחת של תשעה ספורטאים, גברים כולם, למשחקים, ומאז משתתפת במשחקים דרך קבע.
במשחקי החורף לא נטלה עומאן חלק מעולם.
לאורך השנים שלחה עומאן ספורטאים רבים אל המשחקים הפאראלימפיים, אך במשלחותיה של המדינה ייצגו אותה גברים בלבד ומעולם לא נשלחה ספורטאית.
המדליה הראשונה של המדינה הייתה מדליית ארד שבה זכה מוחמד אל-משייקי ב.
עולמות הוא כנס חובבים דו-יומי בנושאי מדע בדיוני ופנטסיה, המתקיים מדי שנה בחול המועד פסח.
הכנס מאורגן על ידי האגודה הישראלית למדע בדיוני ולפנטסיה ועמותת טולקין הישראלית, ומתקיים מאז שנת 2005.
הכנס כולל פעילויות כגון בהן הרצאות, פאנלים, חידונים, סדנאות, הקרנות סרטים, הרקדות, שירה בציבור, אירועי שטיח אדום ועוד.
הכניסה למרבית האירועים בכנס כרוכה בתשלום, אך ישנם אירועים חינמיים, והנחות שונות לחברי הארגונים המארגנים וגופים נוספים.
בנוסף לפעילויות המסודרות, במתחם הפסטיבל יריד דוכנים נרחב.
הכנס מקיים תחרות כתיבת סיפורים קצרים בנושא הכנס.
הכנס הוקם בשנת 2005, כאיחוד של כנסי "אבק כוכבים" ו-"פנטסי.קון", ונוהל על ידי האגודה הישראלית למדע בדיוני ולפנטסיה, עמותת טולקין הישראלית, "סטארבייס 972" ושגרירות סאנידייל בישראל.
הכנס הראשון התקיים בסינמטק תל אביב ובמתחם תיכון א' לאמנויות תל אביב.
בשנת 2006 עבר הכנס למדיטק בחולון, ואירח את קלודיה כריסטיאן כאורחת הכבוד.
בשנת 2008 התקיים הכנס בבית בארבור בתל אביב.
בשנים 2009–2010 התקיים הכנס בבית ציוני אמריקה.
בשנת 2011 חזר הכנס למתחם אשכול הפיס בתיכון א' לאמנויות.
בשנת 2021 התארחה בכנס, באופן מקוון, הסופרת נעמי נוביק.
+שנהנושאהערות2005מיתולוגיה2006גורל ובחירה חופשית2007מעבר לאדם2008מלחמה ושלום2009סוף העולם2010מדעי הקסם2011זמן2012שיגעון2013מנהיגים ומורדים2014חגים וחגיגות2015עולמות2016מפגשים2017התחלות2018פרידות2019בית2020משפחהבוטל עקב התפרצות נגיף הקורונה בישראל2021קהילההתקיים באופן מקוון2022סימנים2023חיות ויצורים2024נדודים2025כוכבים2026שאלות
עולמיום ) היא טרילוגיית ספרי מדע בדיוני שנכתבו על ידי פיליפ חוזה פארמר.
הם מתרחשים בעתיד דיסוטופי בו לאנשים מותר לחיות רק ביום אחד בשבוע.
בשאר ששת הימים הם 'מאובנים', בסוג של חיות מושעית.
זאת על מנת להימנע מפיצוץ אוכלוסין, שכן אם חיים במנהטן 2,100,000 אנשים, בכל יום יחיו רק 300,000. הספרים מתרכזים באדם, ג'ף קאיירד, אשר נכנס תחת הכותרת 'פורציום': אדם שחי ביותר מיום אחד בשבוע.
ככל שהסדרה ממשיכה, נראה כי הדמות סובלת מהפרעת זהות דיסוציאטיבית.
ג'ף קאיירד הוא אזרח עולם-יום שלישי ע.ח.
(עולם חדש) 1330. הספר מתחיל ב- י5-ש1 (יום-חמישה, שבוע-אחד) בחודש השני של ע.ח.
1330. (לכל יום בשבוע יש את אותו מספר יום, כך שבאותו השבוע, ראשון-שבת עדיין יהיו י5-ש1).
הספר מתרחש על פני שבוע שלם, מעולם-יום שלישי י5-ש1 עד עולם-יום שלישי י6-ש1. מקצועו של ג'ף קאיירד הוא 'אורגני' (שוטר).
בכל עולם-יום שונה, יש לאורגנים תלבושת אחרת.
כמו כן, לכל עולם-יום יש אופנה שונה, תוכניות טלוויזיה, חדשות, וכו' משלה, כאשר רוב אנשים יודעים רק על אלו שבעולם היום שלהם.
אולם, ג'ף קאיירד הוא פורציום, ולא רק זה, הוא אימר.
האימרים הם קבוצת אנשים החיים ומתנהלים מתחת לאפם של הממשל.
מטרת האימרים היא לאט ובחשאיות להפוך את הממשל לטוב יותר.
ישנם אימרים בכל היבט חברתי ובכל עולם-יום.
ג'ף קאיירד מיוחד בזה שהוא פורציום, בבקשת האימרים, ולכן רגיל לעבור מיום ליום.
כפורציום, קאיירד יצר לעצמו זהויות שונות לכל עולם-יום נפרד, עבודות שונות, חברים שונים, ומערכות יחסים שונות.
מאבן הוא מכשיר המפעיל את מצב ה'חיות מושעית', שכל אזרח עולם-יום חייב, לפי החוק, להיות במאבן עד 23:30. ב-23:35 (בתיאום עם תקופת חסד חמש הדקות) המאבנים נדלקים, ומאכלסם קופא בזמן, בדומה לפסל אבן.
ב00:15, בעולם-יום שאחרי, אזרחי אותו עולם-יום מפסיקים להיות מאובנים.
המאבן בצורת גליל, עם חלון עגול במרכז הדלת.
עולמיום הוא הראשון בטרילוגיית ספרי המדע הבדיוני "עולמיום" שנכתבו על ידי פיליפ חוזה פארמר.
הסיפור מתרחש בעתיד דיסוטופי, בו בעיית פיצוץ האוכלוסין נפתרת באמצעות חלוקת האנשים לחיים יום אחד בשבוע על פני השבוע.
בשאר ששת הימים הם 'מאובנים', בסוג של חיות מושהית.
הספר מתרכז באדם, ג'ף קאיירד, שהוא 'פורציום' – אדם שחי יותר מיום אחד בשבוע.
בניגוד לרוב הפורצי-יום, הוא שייך לקבוצה מחתרתית בשם "אימרים".
האימרים הם קבוצה חזקה וגדולה שעובדת על מנת ליצור ממשל טוב יותר.
לא כל האימרים הם פורצי-יום, אז כדי להעביר הודעות מיום אחד לשני, יש להם פורצי-יום, כמו ג'ף, שעובדים כל יום בשבוע.
לאימרים הפורצי-יום יש שבע זהויות שונות ושבע עבודות שונות, אחת לכל יום.
הם מחליקים מתרבות לתרבות, בשבעה עולמות שונים.
כאשר ג'ף עובר מיום ליום, הוא נתקל בבעיות כשהוא עובד כאימר, וכפורציום, וחייב לטשטש את עקבותיו, ובו בזמן לתחזק שבע משפחות, חברים, ועבודות שונות.
בסופו של דבר הלחץ הופך את ג'ף ללא יציב, והאימרים חייבים להיפטר ממנו כדי להישאר בטוחים.
ג'ף, שרוצה להישאר בחיים, מנסה להימלט מהאימרים, אך יש אימרים חשאיים בכל עבודה, אזור, או גוף ממשלתי.
ג'ף נתפס ומוחזק בבית חולים פסיכיאטרי, מאובחן עם הפרעת זהות דיסוציאטיבית, במסגרת הזמן החוקי לפני שהוא ייחשב "חשוך מרפא" ויוצא להורג.
אך לג'ף יש תוכנית מילוט…
עומאר הוא סרט קולנוע פלסטיני משנת 2013 שנכתב ובוים על ידי האני אבו אסעד.
הסרט היה מועמד לפרס אוסקר לסרט הזר הטוב ביותר בשנת 2014. זהו הסרט השני שייצג את פלסטין ושנבחר כמועמד לפרס זה; הסרט הראשון, "גן עדן עכשיו", גם הוא סרטו של אבו אסעד.
עלילת הסרט נסובה סביב דמותו של עומאר (אדם בכרי), אופה פלסטיני צעיר המאוהב בנדיה (לים לובאני), אחות חברו הטוב והמיליטנטי טארק (איאד חוראני).
בעקבות רצח חייל ישראלי שעומאר משתתף בו, יחד עם צעיר נוסף בשם אמג'ד ובהנהגתו של טארק, הוא נלכד ונעצר על ידי השב"כ.
הוא נאלץ להפוך למשת"פ, ובינו לבין מפעילו הישראלי רמי (וואליד זואיטר) מתפתח משחק חתול ועכבר, ועומאר עומד בפני קונפליקט של בגידה בעמו וחבריו לבין אהבתו לנדיה.
אבו אסעד סיפר כי את התסריט לסרט כתב תוך ארבעה ימים, ולאחר שנה של מימון, החלה הפקת הסרט.
הסרט צולם בישראל בנצרת ובשטחי הרשות הפלסטינית בשכם ובמחנה הפליטים אל-פארעה.
הסרט לא נשען בהפקתו על גופים ישראליים כלשהם, וצוות ההפקה והשחקנים היו רובם פלסטינים.
הקרנת הבכורה של הסרט הייתה בפסטיבל קאן, בו זכה בפרס חבר השופטים בקטגוריית "מבט מסוים".
בנוגע למועמדותו לפרס האוסקר לסרט הזר הטוב ביותר, ראויה לציון העובדה כי בניגוד לסרטו הקודם של אבו אסעד, "גן עדן עכשיו", אשר האקדמיה האמריקאית לקולנוע הציגה אותו כנציג "הרשות הפלסטינית", מועמדות זו הוצגה כמועמדות של "פלסטין".
הסרט הושווה על ידי מבקרים שונים לסרט הישראלי "בית לחם", שעוסק בנושאים דומים והיה נציג ישראל במועמדות לפרס האוסקר לסרט הזר, אך לא נבחר כמועמד לפרס.
עולש קיי (נולד ב-28 ביולי 1946) הוא אדריכל ישראלי, שותף בכיר ומנהל בקיסלוב קיי אדריכלים ומרצה במחלקה לארכיטקטורה באקדמיה לאמנות ועיצוב בצלאל.
עולש בעל תואר בוגר מהמחלקה לעיצוב סביבתי ותעשייתי בבצלאל, ובעל תואר מגיסטר מהמחלקה לארכיטקטורה במכון פראט (Pratt) שבניו יורק.
החל מ-1996 ועד היום הוא מרצה בכיר במחלקה לאדריכלות באקדמיה לאמנות ועיצוב בצלאל ירושלים.
משנת 1979 ועד היום, שותף ומנהל במשרד קיסלוב קיי אדריכלים העוסק בספקטרום רחב של תחום התכנון אדריכלי - החל מתכנון שכונות ומתחמים עירוניים, דרך תכנון מפורט של מבני מגורים, מבני ציבור ומסחר וכלה בפעולות שיקום, החייאה ושימור של נקודות ורצפים אורבניים.
עבודתו של עולש מיישמת אינטרפרטציה מיוחדת לאדריכלות מקומית ללא חיקוי סגנונות עבר או גלישה לנוסטלגיה, מייצרת צירופים מקוריים של מרכיבי בניין על שימושם וצורותיהם, מחברת בין ישן וחדש, ומגלה אוצרות חבויים במציאות האורבנית.
עולש דוגל בהתבוננות והקשבה לקולות העולים מהשטח ושזירתם של אלו בתוך מעשה אומנות אדריכלי מוגמר, אשר בתורו, נושא אחריות כבדה בעיצוב פני החברה ועתידה.
מ 1996 ועד היום הוא יועץ לעבודתו של דר.
גלן יאגו מטעם מכון מילקן בארצות הברית בבדיקת פיתוח יפו, יישובי הגליל ונושא משק המים בקו החוף.
ב-1997 היה ממקימי עמותת "יפו יפת ימים" - לקידום ופיתוח המערך האורבאני של יפו וקיום החיים הדו לאומיים בין ותיקים וחדשים - יהודים וערבים.
בין השנים 2001 - 2010 כיהן כיו"ר עמותת יפו יפת ימים, פעיל בכיר וחבר הנהלה.
כיום מתמקדת העמותה בעתיד נמל יפו והדייגים, דילמת הרכבת הקלה, בעיות החינוך באזור ובעיות התדמית האלימה של יפו.
בשנת 1998 תכנן פסל סביבתי - מקווה מים סמלי, גשר מתכת דק עבור צינור מים ראשי תל אביב, מרחף מעל נתיבי אילון כציון כניסה לעיר.
הוזמן ואושר לביצוע על ידי מינהל הנדסה עיריית תל אביב, לא בוצע מפאת חוסר תקציב.
היה בין הוגי, מתכנני, מקימי ודרי שכונת רבי חנינא הנושקת לשוק הפשפשים ביפו; החייאה אורבנית וקהילתיות עירונית כאלטרנטיבת מגורים בתל אביב.
שכונה פלורליסטית המחברת אנשים מתרבויות שונות שבבסיסה יצירת דיאלוג בין הישן לחדש ובין הצעיר לוותיק.
באזור מתפורר של צפון יפו, תוך הקשבה למגוון הקולות שעולים מן השטח, קמה לאט לחיים שכונה מן ההריסות.
בתכנון קפדני, בניין ליד בניין, בזהירות ובתשומת לב - כל בניין במיקומו המיוחד, עם ההיסטוריה שלו, ודרישות המשתמשים בו - ותיקים וחדשים כאחד.
2015- זכייה במקום הראשון בתחרות מוזמנים לתכנון נמל יפו- האנגר 2+3.
2012- זכייה במקום הראשון בתחרות פומבית לתכנון קמפוס החינוך ברמת אפעל.
2000 - פרס רכטר לאדריכלות ישראלית, הפרס הגבוה בתחומו בארץ.
הפרס ניתן עבור בניין מכללה לאמנות קלישר ע"ש ישראל פולק, תל אביב.
1983 - "בית תל אביבי עתידי", דיון רב תחומי: על תכנון בית תל- אביבי עתידי .
עומאן משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
עד כה, אף ספורטאי נוער עומאני לא זכה במדליה אולימפית לנוער.
ההשתתפות של ספורטאי הנוער העומאנים היא בעיקר סמלית.
המשלחת הראשונה של עומאן למשחקים האולימפיים לנוער הייתה לאולימפיאדת הנוער סינגפור וכללה 2 ספורטאים שהתחרו בשני ענפי ספורט, אתלטיקה ורכיבה.
המשלחת מנתה שלושה ספורטאים שהתחרו בשני ענפים, אתלטיקה וכדורעף חופים.
עולמם הסודי של גמדי הגינה הוא סרט קולנוע מונפש בריטי המהווה המשכון לסרט "נומיאו ויוליה" משנת 2011, המבוסס על מחזהו של ויליאם שייקספיר, "רומיאו ויוליה", ועל סדרת הספרים הבלשית פרי יצירתו של סר ארתור קונאן דויל, "שרלוק הולמס".
הסרט בוים על ידי ג'ון סטיבנסון , ומככבים בו ג'יימס מק'אבוי, אמילי בלאנט, ג'וני דפ וצ'ואיטל אג'יופור בתפקידים הראשיים.
נומיאו ויוליה עוברים ללונדון יחד עם כל הגמדים שלהם, שם הם הופכים למנהיגים החדשים של הגינה, לפתע הם מגלים שכל הגמדים נעלמו באופן מסתורי.
לעזרתם מגיע שרלוק נומס ועוזרו הנאמן נום ווטסון ויחד הם חוקרים את תעלומת גמדוני הבית הנעלמים.
בניגוד לסרט הקודם, הסרט זכה לביקורות שליליות ממבקרי הקולנוע.
אתר Rotten Tomatoes המרכז ביקורות קולנוע העניק לסרט דירוג של 25%.
עולמות אחרים הוא אירוע הקרוסאובר החמישי המתקיים ב"יקום החץ" (Arrowverse) הכולל בתוכו את הסדרות "החץ", "הפלאש", ו"סופרגירל" המשודרים ברשת "The CW".
אירוע הקרוסאובר מחולק לשלושה חלקים (חלק אחד לכל סדרה בהתאמה), שעלו לשידור במשך שלושה לילות רצופים, מה-9 בדצמבר ועד ל-11 בדצמבר.
קו העלילה הראשי של אירוע הקרוסאובר הציג לצופים לראשונה את דמויותיהן של באטוומן ושל לויס ליין ביקום החץ.
אירוע הקרוסאובר אושר רשמית במאי 2018 במהלך המצגת הרשמית של רשת "The CW", במהלכו נודע שדמותה של באטוומן והעיר גות'אם סיטי ייקחו חלק מרכזי במהלך האירוע.
בעיר גות'אם סיטי, הפסיכיאטר הראשי של המוסד לחולי הנפש "ארקהם אסיילום", ד"ר ג'ון דיגאן, מקבל ממקור מסתורי את היכולת לשכתב את המציאות, דבר הגורם לאוליבר קווין ולבארי אלן להתחלף בחייהם האישיים ובזהויותיהם הסודיות.
כעת, במציאות החדשה, כשהם היחידים שמודעים לכך שהמציאות הנוכחית שגויה ומעוותת, השניים מגייסים את עזרתה של קארה דאנברס והשלושה נוסעים אל גות'אם סיטי במטרה להתעמת מול ג'ון דיגאן.
בארץ-90 החרבה וההרוסה, הפלאש, פצוע וחלש, נאבק בדמות מסתורית, שאומרת לו שהוא נכשל במשימתו לפני שהיא משתמשת בספר חזק להשמיד את המציאות; עם זאת, הפלאש מצליח לברוח מארץ-90 לפני השמדתה.
הדמות המסתורית מגיעה אל ארץ-1, שם היא פוגשת בפסיכיאטר הראשי של מוסד לחולי הנפש "ארקהאם אסיילום", ד"ר ג'ון דיגאן, ומעניקה לו את הספר על מנת שיוכל לשנות את המציאות על פי רצונו.
למחרת, אוליבר קווין ובארי אלן מתעוררים זה בחייו של זה; וכתוצאה מכך אוליבר הופך לפלאש ואילו בארי הופך לחץ הירוק.
אוליבר ובארי נפגשים ובאים יחד למעבדות סטאר כדי להבין איך לבטל את המצב, אבל צוות פלאש לא מאמין להם וכולא את השניים בצינור של מאיץ החלקיקים.
אוליבר ובארי משתמשים ביכולות אחד של השני כדי להימלט מהתאים שלהם ולנסוע לארץ-38 במטרה לקבל עזרה מקארה דאנברס.
מתעורר ומתחיל לאיים על סנטרל סיטי.
סיסקו רמון משיב את אוליבר ובארי מארץ-38, עם קארה ובן דודה, קלארק קנט, שעוזרים לצוות פלאש להביס את A.M.A.Z.O.
במעבדות סטאר, סיסקו משתמש ביכולות שלו כדי לגלות את האחראים לשינויים במציאות, ומגלה שהדמות המסתורית ודיגאן אחראים לכך.
הדמות אומרת לקבוצה שמשהו מגיע ושהם לא יוכלו לעצור את זה.
בעוד שקלארק חוזר לארץ-38 כדי להגן עליו, אוליבר מבין שהדמות המסתורית ודיגאן נמצאים בגות'אם סיטי.
בארי, אוליבר וקארה מגיעים לגות'אם סיטי, רק כדי להיעצר לאחר נכנסו למאבק.
הם מחולצים על ידי אישה אנונימית; שנחשפת כקייט קיין, בת דודתו של ברוס ויין.
השלישייה, בסיועם של קייטלין ודיגל, פורצים אל ארקהאם אסיילום במטרה להתעמת עם דיגאן.
אף על פי שהם משיגים את "ספר הגורל", דיגאן בורח וגורם לפריצה המונית.
במהלך עימות עם אסירה בשם נורה פריז, שמחמשת את עצמה עם ציוד של בעלה, בארי ואוליבר נחשפים לגז הפחד של ג'ונתן קריין, שגורם להם לראות אחד את השני בתור הנמסיסים הגדולים שלהם, איאובורד ת'ון ומלקולם מרלין.
לאחר שהיא עוצרת את הפריצה ההמונית בהצלחה, פורעת חוק בשם באטוומן אומרת לשניים לעזוב את גות'אם.
עם הספר בידם, הם חוזרים אל "ארגוס" כדי לתקן את המציאות, שם הם מקבלים מידע מהפלאש של ארץ-90 על המוניטור, מי שעמד מאחורי שכתוב המציאות שלהם.
בארי, אוליבר, קארה והפלאש של ארץ-90 מתמודדים עם המוניטור, שמסביר שהוא משכתב את המציאויות כדי לבחון עולמות שונים האם הם חזקים מספיק כדי לעצור את המשבר הקרב.
המוניטור גונב את הספר, בורח, ומחזיר אותו לדיגאן כדי שיוכל לשנות פעם נוספת את המציאות.
הפעם, בארי ואוליבר מתעוררים במציאות חדשה שבה הם פושעים מפורסמים הידועים בכינוי "התאומים טריגר".
במציאות החדשה, בארי ואוליבר כמעט נתפסים על ידי השוטרים ריקרדו דיאז, מלקולם מרלין וג'ו וילסון אך נתפסים על ידי סופרמן השחור.
סופרמן השחור, שמתגלה הלכה למעשה כדיגאן בצורתו החדשה, מתעמת עם בארי ואוליבר.
אוליבר ובארי מצליחים להימלט על ידי מיטוט מנוף לא יציב, מה שאילץ את דיגאן לתפוס את המנוף במקומם בזמן שהם מנסים למצוא את סיסקו.
קארה, בינתיים, מתעוררת כלואה במעבדות סטאר.
לאחר שנתפסה על ידי דיגאן וכוחותיו, כולל גרסה מחודשת של אלכס דאנברס.
במהלך החיפוש שלהם, בארי אוליבר מתמודדים עם המוניטור, אשר מגלה להם שהם ישרדו רק על ידי גילוי אני-העצמי האמיתי שלהם.
לאחר מכן, הם מאתרים את סיסקו, שכעת הפך לבוס במאפיה, ומשכנעים אותו לעזור להם בכך שייקח אותם לארץ-38. בארץ-38, השניים מוצאים את קלארק, שמסכים לחזור איתם לארץ-1, בזמן שקארה משכנעת את אלכס לשחרר אותה.
בארץ-1, קלארק מיד נלחם בדיגאן בזמן שאוליבר נלחם בכוחותיו של דיגאן ומאפשר בכך לאלכס, בארי וקארה למצוא את ספר הגורל.
השלושה מוצאים אותו בכספת הזמן ומביאים אותו לקלארק, שמשכתב מחדש את זהויותיהם האמיתיות של בארי, אוליבר וקארה.
עם זאת, דיגאן מצליח לגנוב מהם את הספר ומנסה לשכתב שוב את המציאות.
בארי וקארה מנסים להאט את הזמן על ידי הנעת כדור הארץ בכיוונים מנוגדים, אף על פי שקלארק מגלה שהספר מראה אותם גוססים בניסיון להאט את הזמן.
אוליבר הולך להתעמת עם מוניטור, מבקש ממנו להציל את בארי וקארה; ומציין שהם התקווה הטובה ביותר לשרוד את המשבר הקרב.
בתמורה, המוניטור דורש מאוליבר משהו על מנת "לשמור על האיזון".
קלארק, יחד עם לויס, ברייני וג'ון, נלחם בדיגאן ומשיב לתחייה את A.M.A.Z.O.
בארי וקארה כמעט מושמדים מהמהירות שלהם עצמם, אך בשנייה האחרונה אוליבר מגיע ויורה בספר עם חץ משופר שניתן לו על ידי המוניטור.
דיגאן חוזר לצורתו המקורית, אם כי מעוות ומצולק בכבדות, והמציאות משוחזרת לצורתה הקודמת.
לאחר שחזרו לארץ-38, קלארק ולויס מספרים לקארה שהם מצפים לילד ושבים לארגו סיטי למשך תקופה ממושכת; ומשאירים את ההגנה של כדור הארץ בידיה.
ג'ון וסלי שיפ - בארי אלן / הברק מהסדרה משנות ה-90.
אירועי הקרוסאובר השנתיים של יקום החץ מתקיימים ברשת "The CW" מאז עונת השידורים של 14–2013, כאשר בארי אלן הוצג בפרקו השמיני של עונתה השנייה של "החץ", ששימש כמעיין פיילוט עבור הסדרה "הפלאש".
בשנה שלאחר מכן, בפרקים השמיניים (פרק 8) של עונתה השלישית של "החץ" ועונתה הראשונה של "הפלאש" נוצר אירוע קרוסאובר של שני חלקים שנקרא "הפלאש נגד החץ".
בינואר 2015, נשיא "The CW", מארק פדוביץ' אמר שכל שנה יתקיים אירוע קרוסאובר ביקום החץ בכל עונה.
בעונת השידורים של 14–2015, אירוע הקרוסאובר של שני החלקים, "גיבורים מתגייסים" בין הפרקים השמיניים של עונתה הרביעית של "החץ" לבין עונתה השנייה של "הפלאש" שימש כפיילוט עבור הסדרה "אגדות המחר".
בעונת השידורים של 17–2016, אירוע הקרוסאובר "הפלישה!" כלל את הסדרות "הפלאש", "החץ" ו"אגדות המחר", והוא התחיל בסופו של הפרק השמיני של עונתה השנייה של "סופרגירל".
אירוע קרוסאובר מלא בן ארבעה חלקים שאיחד את כל הסדרות של יקום החץ התרחש בעונת השידורים של 18–2017 עם הקרוסאובר "משבר בארץ-X".
במאי 2018, נשיא "The CW", מארק פדוביץ' ושחקן "החץ" סטיבן אמל הודיעו במצגת של הרשת שדמותה של באטוומן תופיע בקרוסאובר הקרוב ותילחם לצדם של גיבורי יקום החץ האחרים, ושהקרוסאובר יתרחש בחלקו בגות'אם סיטי.
למרות הופעתן של הדמות והעיר, הקרוסאובר לא יכלול את סדרת הטלוויזיה "גות'האם" שמשודרת ברשת פוקס.
באותו יולי, "The CW" הודיעו על תכנון סדרה עצמאית ופוטנציאלית בכיכובה של באטוומן לאחר שתופיע בקרוסאובר.
קרוליין דריס, שתיצור ותכתוב את הסדרה הפוטנציאלית, עתידה להתייעץ עם יוצרי הקרוסאובר על דמותה של באטוומן.
בנוסף, אושר שגיבורי "אגדות המחר" לא ייקחו חלק בקרוסאובר.
המפיק בפועל של הסדרה, פיל קלמר, הסביר שמכיוון שהקרוסאובר נועד לקדם את פיתוח הסדרה הפוטנציאלית על באטוומן, "זה פשוט היה יותר מקיבולת היכולת [לשאת את המשקל]".
בסוף ספטמבר 2018, כותרת הקרוסאובר הרשמית נחשפה כ"עולמות אחרים" ("Elseworlds"), בדומה לשמה של אוגדני חוברות קומיקס מבית "DC קומיקס", שהביאו סיפורים ועלילות שהתרחשו מחוץ לקאנון של היקום של DC.
פרקי הסדרות שישודרו שבוע לפני שבוע הקרוסאובר, עתידים להציג "אירועים חידתיים" שיביאו לאירועי הקרוסאובר.
העלילה עבור אירוע הקרוסאובר נוצרה על ידי גרג ברלנטי, המפיקים בפועל תסריטאים מכל שלוש הסדרות, ג'ף ג'ונס, ודריס.
המפיקה בפועל של "החץ", בת' שוורץ, התייחסה לכל המעורבים כאל "סופר-חדר התסריטאים", וציינה שמארק גוגנהיים, שהיה בעבר המפיק בפועל של "החץ" וכעת משמש כיועץ בעונתה השביעית, "לקח את המושכות על הקרוסאובר" ומתנהג כמפיק בפועל של הקרוסאובר.
התסריטים של פרקי הקרוסאובר הושלמו עד אמצע ספטמבר 2018. גוגנהיים חש של"עולמות אחרים" תהיה השפעה בעלת ארוכת טווח על יקום החץ ושהיא תניח את התשתיות עבור אירוע הקרוסאובר של שנה הבאה.
סטיבן אמל גילה שבניגוד לקרוסואוברים הקודמים של יקום החץ, העלילה לא תהיה מופרכת, אלא יותר על "הדמויות והעלילה", תוך כדי התמקדות בדמויותיהם של חץ הירוק, הפלאש, סופרגירל, סופרמן ובאטוומן.
גוגנהיים חש שעל ידי התמקדות רק בדמויותיהם של החץ הירוק, הפלאש וסופרגירל, לתסריטאים באמת הייתה הזדמנות לספר סיפור על ה באופן שלמפיקים לא הייתה אפשרות קודם לכן.
הסבר זה מהווה סיבה אחת מדוע המפיקים בחרו שלא לכלול את גיבורי "אגדות המחר" בקרוסאובר השנתי; כדי להדגיש את כמות הזמן והאינטראקציה שאמל, גאסטין ובנויסט מבלים במשותף.
"עולמות אחרים" גם מסמל את חזרתם של המפיקים לתבנית האפיזודית שהרכיבה את אירועי הקרוסאובר קודם ל"משבר בארץ-X".
המפיק בפועל של "סופרגירל", רוברט רובנר, הסביר: "זה כמו שלושה פרקים שמרכיבים סיפור אחד, אבל כל אחד מהם ייחודי בפני עצמו", והמפיק בפועל של "הפלאש", טוד הלבינג, הוסיף: "הפרק של 'הפלאש' מרגיש כמו 'הפלאש', הפרק של 'החץ' מרגיש כמו 'החץ', והפרק של 'סופרגירל' מרגיש כמו 'סופרגירל'".
הקרוסאובר "עולמות אחרים" מציג את אמל וגאסטין מגלמים את הדמויות אחד של השני.
גאסטין אמר על כך שהצופים לא יראו אותו מחקה את שפת הגוף והניואנסים של אוליבר קווין או ההפך, אלא שבקרוסאובר השניים יהיו מודעים לכך שמסיבה כלשהי הם החליפו חיים וגורלות.
אמל הוסיף על כך שיש אלמנטים באישיות של בארי שאוליבר נאלץ לאמץ, ושיש אלמנטים באישיות של אוליבר שבארי נאלץ לאמץ במטרה להביס את האיום; וסופרגירל היא הדמות היחידה שיכולה לראות את בארי ואת אוליבר כמי שהם באמת.
בנויסט אמרה על כך ש"מכורח הנסיבות היא הופכת להיות סוג של מתווכת כי בסופו של דבר יש קונפליקט בין השניים והם מתחילים לריב".
שוורץ חשה ש"עולמות אחרים" לא ירגיש די אפל כמו "משבר בארץ-X" ושיש הרבה יותר כיף שמחכה ב"עולמות אחרים".
בין שכתובי המציאות שנעשים במהלך הקרוסאובר, נמצאת העובדה שקארה ואלכס דאנברס כבר לא אחיות.
הכללת דמותו של סופרמן בקרוסאובר סייעה להצדיק את הצגת דמותה של לויס ליין ליקום החץ, שכן היא הייתה דמות שהתסריטאים של "סופרגירל" תמיד רצו להציג ושהתאימה "באופן אורגני" לעלילה של אירוע קרוסאובר ביקום החץ.
בנוסף, לאחר שקארה נכנסה פרשת דרכים אחרי אירועי "בונקר היל", רובר הרגיש ש"המסע הוא על העובדה שהיא מקבלת קצת עזרה מקלארק, שבעצמו חזר ממסע אישי בארגו סיטי." בנוסף לדמותו כסופרמן, הוקלין גם מגלם את גרסתו האנטגוניסטית של סופרמן מ"פינה חשוכה במולטיוורס".
גות'אם סיטי בקרוסאובר נחשבת לעיר מוזנחת לאחר שבאטמן נעלם בנסיבות מסתוריות במשך מספר שנים וכתוצאה מכך נוצרה עלייה בפשיעה ברחבי העיר.
כשהיא דיברה על העיבוד של יקום החץ לגות'אם סיטי, דריס קראה לעיר "מקום אומלל", "מטונף", "מפחיד", והוסיפה, ש"ישנם אנשים שמשגשגים עם היעדרו של באטמן מפני שעכשיו הם יכולים להתחיל לעשות ככל הטוב בעיניהם ללא פיקוח, הרבה אזרחים אחרים סובלים והם מאבדים תקווה, והעיר עצמה והתשתיות שלה מתמוטטות".
גוגנהיים כינה את גות'אם סיטי "עיר מתה" ו"עיר רפאים".
בזמן שדמותו של באטמן עצמו לא מופיעה במהלך הקרוסאובר, הדמויות מתווכחות אם הוא באמת קיים; כשאוליבר מאמין שהוא בדייה ובארי מאמין שהוא אמיתי.
בשלב מוקדם בחודש אוגוסט, השחקנית רובי רוז לוהקה לדמותה של באטוומן עבור אירוע הקרוסאובר ובמקביל עבור סדרה פוטנציאלית נוספת ליקום החץ על דמותה.
המפיקים ציינו את תשוקתה של רוז במהלך האודישן שלה, יחד עם "הילה של מגניבות, נונשלנטיות, קצת התנשאות, ביחד עם חן והתחשבות בזולת וחוש הומור, כך שזה היה די הגיוני שהיא תהיה קייט".
מאוחר יותר, התברר שהשחקן טיילר הקלין ישוב לגלם את דמותו כסופרמן בכל שלושת פרקי הקרוסאובר, ושהמפיקים מחפשים שחקנית שתגלם את דמותה של לויס ליין בקרוסאובר.
באמצע ספטמבר, ביטסי טולוץ' לוהקה לדמותה של לויס ליין, אשתו של סטיבן אמל, קסנדרה ג'ין אמל, לוהקה לדמותה של נורה פריז, אשתו של מיסטר פריז, ג'רמי דייוויס לוהק לדמותו של ג'ון דיגאן, האנטגוניסט הראשי של הקרוסאובר, ולה מוניקה גארט לוהק ל"תפקיד בולט" כדמותו של מאר נובו / המוניטור.
במהלך הצילומים בסוף אוקטובר 2018, התברר שג'ון וסלי שיפ, שגילם את דמויותיהם של הנרי אלן וג'יי גאריק ביקום החץ, ישוב לגלם את תפקידו המקורי כבארי אלן / הפלאש מסדרת הטלוויזיה המקורית ששודרה בשנת 1990. עם סוף הצילומים בתחילת נובמבר, בוב פראזר לוהק לדמותו של רוג'ר היידן / פסיכו פייראט.
במהלך אירוע הקרוסאובר, הקלין לובש גרסה שחורה של חליפתו של סופרמן במהלך גילום גרסתו האנטגוניסטית של הדמות.
החליפה השחורה אותה הקלין לבש הייתה דומה לחליפה אותה סופרמן לבש לאחר ששב לתחייה באירוע הקרוסאובר "מותו של סופרמן".
לעומת זאת, תלבושתו של שיפ מהסדרה משנות ה-90 שוחזרה על ידי מעצבת התלבושות של "הפלאש", קייט מיין, שהשתמשה בחליפה המקורית שלו כרפרנס.
מעצבת התלבושות קולין אטווד עיצבה את תלבושתה של באטוומן.
הצילומים עבור פרקי הקרוסאובר החלו ב-9 באוקטובר 2018. ב-17 באוקטובר, הצילומים נערכו באותה חווה ששימשה את יוצרי הסדרה "סמולוויל" כסט עבור בית משפחת קנט והאסם שלהם.
תסריטאי הסדרה "סופרגרל" כתבו את החווה של "סמולוויל" כנקודת המפגש של קארה וקלארק במהלך הקרוסאובר מכיוון שזה היה "המקום האורגני עבורם להיפגש בו" בהתחשב מה שכל דמות תתמודד איתו עם תחילת הקרוסאובר.
"מתקן בריאות נפשית נטוש" בוונקובר שימש עבור סצנות שבהן בניין ארקהאם אסיילום מופיע.
הסצנות בהן גות'אם סיטי ובניין "תעשיות ויין" מופיעות צולמו בשיקגו, אילינוי.
ג'יימס במפורד שימש כבמאי בחלק השני של הקרוסאובר (הפרק של "החץ").
הקרוסאובר עלה לשידור בפרק של "הפלאש" ששודר ב-9 בדצמבר 2018, המשיך בפרק של "החץ" ששודר לילה למחרת, ב-10 בדצמבר והסתיים בפרק של "סופרגירל" שישודר ב-11 בדצמבר.
עבור אירוע הקרוסאובר, "הפלאש", שלרוב משודרת בימי שלישי, ו"סופרגירל", שמשודרת בימי ראשון, החליפו משבצות שידור.
הטיזר טריילרים הראשונים עבור הקרוסאובר הופצו ב-12 בנובמבר, 13 בנובמבר וב-18 בנובמבר 2018, במהלך הפרקים השבועיים של "החץ", "הפלאש" ו"סופרגירל", בהתאמה.
עולמם הסודי של הצעצועים היא סדרת טלוויזיה אמריקאית לילדים בהשתתפות בובות.
הסדרה היא מבית היוצר של חברת ג'ים הנסון, והיא שודרה ברשת BBC בבריטניה ובערוץ דיסני בארצות הברית בשנת 1994. הסדרה שודרה בישראל בערוץ הילדים בשנת 1996. הסדרה מבוססת על סרט הטלוויזיה לחג המולד "צעצוע חג המולד" משנת 1986 מחברת ג'ים הנסון.
הסדרה מספרת על עלילותיהם של רוגבי הנמר וחבריו הצעצועים בחדר המשחקים, בכל פעם שהילדים פני וסיימון יוצאים לאן שהוא הם מתעוררים לחיים וחווים הרפתקאות משלהם.
רוגבי הנמר (דייב גולז / אלי לולאי) - נמר צעצוע שובב
רייסין (לואיז גולד / טלי גוטפריד) - בובת ילדה
בלתזאר (ג'רי נלסון / יואב בר לב) - דוב צעצוע זקן וחכם.
מנהיגם של הצעצועים, כאשר מודיע להם שהילדים עזבו את החדר.
מיו (נייג'ל פלאסקיט / דבי בסרגליק) - עכברון צעצוע וחבר טוב של רוגבי, מיו שייך לחתול המשפחה.
דיטס (דייב גולז / חנוך רעים) - ליצן צעצוע אשר נוהג לעשות תעלולים
הורטנז (לואיז גולד / דבי בסרגליק) - סוסת נדנדה דאגנית
עולת רגל למען השלום הוא כינויה של מילדרד ליזט נורמן (Mildred Lisette Norman; 18 ביולי 1908 - 7 ביולי 1981) הייתה אישה אמריקאית שהקדישה כמחצית מימי חייה לפעילות רוחנית ולמען השלום, ולמטרה זו צעדה יותר מ-40 אלף קילומטרים.
מילדרד ליזט נורמן נולדה בחווה חקלאית בעיר Egg Harbor City במדינת ניו ג'רזי.
היא נולדה למשפחה ממוצא גרמני והייתה הבכורה בשלושה אחים.
אמה עסקה בתפירה ואביה בנגרות.
היא סיימה לימודים בבית ספר תיכון ועבדה בעיר הולדתה במשרות מזכירותיות.
בגיל 25 נישאה ללא ידיעת משפחתה לסטנלי ריידר (Stanley Ryder), וכעבור שש שנים עברה עם בעלה לפילדלפיה.
בשנת 1938 החלה תהליך של שינוי רוחני, חיה חיים פשוטים יותר, פעלה למען ארגוני שלום והחלה לצעוד בטבע בקביעות.
בביוגרפיה שנכתבה אודותיה לאחר מותה נאמר כי נורמן טענה שמסעותיה הרגליים החלו לאחר חוויה רוחנית שעברה בעקבות תקופת מדיטציה ממושכת.
בשנת 1952 היא הייתה לאישה הראשונה שהלכה בעונה אחת לאורכו של כל שביל האפלצ'ים.
צעדותיה למען השלום החלו בקליפורניה ב-1 בינואר 1953, בימי מלחמת קוריאה, ונמשכו לאורך שנות ה-50, ה-60 וה-70. במהלך צעדותיה הרבתה לשאת דברים בכנסיות, באוניברסיטאות ובתחנות רדיו וטלוויזיה מקומיות ולאומיות.
כל הרכוש שהיה עמה היו הבגדים שלבשה ומספר פריטים שנשאה בכיסיה.
סמלה היה אפודה כחולה שעל חזיתה הכתובת "עולת הרגל למען השלום" שנתנה לעצמה.
על צידה האחורי כתבה לימים "25 אלף מייל ברגל למען שלום".
לא היה לה גב ארגוני והיא לא נשאה עמה כסף.
לדבריה כשהחלה את צעדתה היא נשאה שבועה "להישאר נודדת עד שהאנושות תלמד את דרך השלום, לצעוד עד שתקבל מחסה ולצום עד שתקבל מזון".
היא חצתה את ארצות הברית ברגל לרוחבה שש פעמים שלמות.
ב-1964 הפסיקה למנות את המרחקים שעברה, לאחר שכבר צעדה יותר מ-40 אלף קילומטרים.
היא צעדה גם בקנדה ובמקסיקו.
אפשר שמספר הקילומטרים שצעדה הגיע לכ-70 אלף.
ב-7 ביולי 1981 נמצאה נורמן במהלך המסע השביעי שלה ברגל לרוחב ארצות הברית.
באותו יום הוסעה אל פגישה שבה הייתה אמורה לשאת דברים בעיירה נוקס שבאינדיאנה.
במהלך הנסיעה התרחשה תאונת דרכים שבה נהרגה, מעט לפני יום הולדתה ה-73. באותה שנה הוצעה כמועמדת לקבלת פרס נובל לשלום על ידי קבוצת אנשי דת מממפיס שבטנסי, אך מועמדותה נגנזה לאחר מותה, בהתאם לתקנון הפרס.
גופתה של נורמן נשרפה ואפרה הוטמן בחלקה המשפחתית בבית קברות בעיר הולדתה בניו ג'רזי.
הארגון ההתנדבותי "ידידי עולת הרגל למען השלום" מפיץ את המידע אודות חייה ופעילותה.
מאז 1983 הפיץ הארגון ללא תשלום כ-400 אלף עותקים של הביוגרפיה שלה, שתורגמה ל-12 שפות.
הופצו גם 1.5 מיליון עותקים של החוברת Steps Toward Inner Peace, תעתיק של ראיון רדיו אתה ב-1964 לתחנת רדיו בלוס אנג'לס.
הפצת הספר והחוברת נעשתה ליותר מ-100 מדינות.
בשנת 2005 נפתח בעיר מולדתה של נורמן "פארק עולת הרגל למען השלום".
מאז 2007 נערכת מדי שנה בפארק בעיר עצמה חגיגה לזכרה בימים 20-22 בספטמבר.
בשנת 2017 הוכנס שמה של נורמן להיכל התהילה של ניו ג'רזי וכן להיכל התהילה של שביל האפלצ'ים.
עולמו של יובל המבולבל הוא סרט טלוויזיוני והדי.וי.די הרביעי של יובל המבולבל.
יובל חוזר בסרט חדש, בוא הוא מציג על עולמו המצחיק והמבולבל.
במהלך הסרט יובל נפגש המון אנשים בנווה בלבול (השכונה בה הוא גר), מארגן מסיבת ריקודים ועוזר לילד חדש להכיר את השכונה.
אביעד בנטוב - שמיל הדוור
אודי גוטשלק - הדוור הבא
פזית ירון מינקובסקי - דודה סימה
עופר אסרף - מוכר הגלידה
עולמות פראיים הוא משחק תפקידים שנכתב על ידי שיין לייסי הנסלי ופורסם על ידי Pinnacle Entertainment Group.
המשחק יצא לאור בעברית ב-2022, בגרסה של פאת'פיינדר בעולמות פראיים שמשלבת את סגנון המשחק של מבוכים ודרקונים עם עולמות פראיים.
המשחק מדגיש מהירות משחק והכנה מופחתת על פני ריאליזם או פירוט.
המשחק קיבל את 2003 Origin Gamers' Choice Award עבור משחק התפקידים הטוב ביותר.
עולמות פראיים היא מערכת כללים גנרית, ועם השנים יצאו לה מספר רב של עולמות מערכה בסוגות שונות.
עולם המערכה הראשון שיצא לאור הוא אדמות המוות, ובנוסף יצאו גם עולמות המערכה, 50 Fathoms, Necessary Evil, Rippers ועוד.
בעברית עולמות פראיים יצאו לאור רק יחד עם עולם המערכה של פאת'פיינדר, גולריון.
למהדורת ההרפתקה (Savage Worlds Adventure Edition-SWADE) יצאו 4 "מדריכי סוגה" (מעין מדריך ליצירת עולמות בסוגה מסוימת) מדריכי הסוגה הם: המדריך לפנטזיה, המדריך למדע בדיוני, המדריך לאימה והמדריך לגיבורי על
המוצר הראשון שתורגם לעברית היה "חוקי נסיעת המבחן, גרסה 6" של עולמות פראיים (שתורגם אז כ"עולמות פרא"), קובץ חוקים מינימלי שראה אור בפורמט דיגיטלי בשנת 2010 ותורגם על ידי איתמר ויסברג מהסכת "המשחקייה".
הקובץ מאפשר להתנסות בגרסה הגנרית של שיטת "עולמות פראיים".
הספר המלא הראשון של עולמות פראיים שתורגם הוא ספר הבסיס של "פאת'פיינדר בעולמות פראיים".
הוא תורגם לעברית על-ידי הפונדק הוצאה לאור בשנת 2022, לאחר מימון המון מוצלח.
עד כה תורגמו לעברית מעל לתריסר מוצרים שונים.
ספר הבסיס מכיל את החוקים שנדרשים כדי לשחק, בעוד אוגדן המפלצות מכיל תיאור של המפלצות במשחק.
בניגוד למבוכים ודרקונים שבו יש שלושה ספרי בסיס, בפאת'פיינדר בעולמות פראיים שני ספרים אלו מהווים את הספרים הנדרשים למשחק.
בעברית יצא לאור ספר ההרחבה המדריך המתקדם לשחקן, שמכיל עוד מקצועות, גזעים, קסמים וכך הלאה למשחק.
בנובמבר 2025 יצא גם אוגדן המפלצות 2 שמכיל עוד כ-150 מפלצות מגוונות
בנוסף אליו התפרסמה גם הערכה למנחה, שמכילה מסך למנחה ואת ההרפתקה נגע הברקת השחורה.
ניתן למצוא עוד מספר הרחבות למשחק שהתפרסמו בגרסה דיגיטלית בלבד, באתר הפונדק הוצאה לאור.
נכון לסוף 2025 יצאו לאור בעברית שבע הרפתקאות.
נגע הברקת השחורה במסגרת הערכה למנחה ושני החלקים הראשונים בנתיב ההרפתקאות עליית שרי הרונות - זוהי אחת מההרפתקאות הפופולריות של פאת'פיינדר.
בעברית ההרפתקאות נקראות נקמה בוערת ורוצח הרונות, תורגמו גם ההרפתקאות דו-קרב עם השטן, מרד נזיר האפר, ועידן הדאיקאיג'ו במסגרת אסופת ההרפתקאות, יצאה גם ההרפתקה העין של קיקולאטו כיעד הרחבה
השיטה של עולמות פראיים משלבת בין אלמנטים סיפוריים שמדגישים את הדמות, לאלמנטים משחקיים טקטיים, ומציעה גמישות רבה למנחה ולשחקנים.
היא נחשבת למהירה יותר עם דגש על האקשן ועל הסיפור לעומת מבוכים ודרקונים.
ניתן להוריד בחינם את נסיעת המבחן של עולמות פראיים, שמציגה את חוקי המשחק הבסיסיים והרפתקה קצרה.
דמויות שחקן בעולמות פראיים בנויות באמצעות מערכת הקצאת נקודות והתקדמויות.
דמויות בעולמות פראיים מורכבות ממגוון סטטיסטיקות, כולל גזע, תכונות, יתרונות, קשיים, ציוד ולפעמים כוחות.
דמויות מותאמות גם עם יתרונות וחסרונות המכונים יתרונות וקשיים בהתאמה.
יתרונות וקשיים, בניגוד לתכונות, אינם מדורגים בקוביות.
יתרונות עולים נקודות, וחלקם דורשים מהדמות להשיג תחילה מידה מסוימת של ניסיון.
הם גם מקובצים לפי סוג, מה שעשוי - בהתאם לקמפיין/הרפתקה או לעולם - להשפיע על זמינותם.
יתרונות רקע יכולים להינתן רק ביצירת דמות, יתרונות חברתיים משפיעים על אינטראקציות עם דמויות אחרות, יתרונות קרביים משפיעים על הכישורים בקרב של הדמות, ויתרונות מנהיגות מעניקים בונוסים שונים לדמות ולאלה שבפיקודו.
יתרונות מקצוע (תוסף ייחודי לפאת'פיינדר עבור עולמות פראיים) קשורים לתפקיד או לתפקיד של הדמות ומשפיעים על כישורי הקריירה שלה.
יתרונות מוזרים הם יתרונות על-טבעיים, על-טבעיים או על-אנושיים המעניקים בונוסים לכוחות; ייתכן שהם לא יהיו זמינים בעולמות משחק מסוימים.
קשיים (חסרונות אופי) מעניקים נקודות המשמשות לרכישת יתרונות ומדורגות כמשניות (מה שמקנה נקודה אחת) או משמעותיות (שמקנה שתי נקודות).
מגלגלים קוביות כדי לקבוע את התוצאה של פעולות ואינטראקציות של הדמות במשחק.
עבור פעולות שאינן מתמודדות ישירות על ידי דמות אחרת, קוביית תכונה מחולקת כנגד מספר יעד (TN), שהוא בדרך כלל 4, אם כי למשימות עם קשיים גבוהים יותר יש TN גבוה יותר.
אם הגלילה שווה או עולה על ה-TN, הפעולה תצליח; אם הוא קטן מה-TN, הוא נכשל.
הצלחה ב-TN ב-4 או יותר נקראת "העלאה"; העלאות נוספות מתקבלות עבור כל 4 נקודות נוספות מעל ה-TN של המשימה.
העלאות שקולות לפגיעות קריטיות במערכות משחק תפקידים אחרות; הם מעניקים בונוסים נוספים או משפרים בדרך אחרת את התוצאה של משימה מוצלחת.
בשנת 1997 פרסמה חברת PEG את המשחק Deadlands: the Great Rail Wars, משחק מלחמה מיניאטורי המתרחש בעולם המערכה אדמות המוות.
הכללים היו גרסה פשוטה מאוד של מערכת אדמות המוות המלאה, שהתמקדה בהתכתשויות אחד על אחד.
בשנת 2003, החוקים של המשחק עודכנו והורחבו למערכת משחקי תפקידים גנרית, פשוטה אך שלמה, ונקראה מחדש עולמות פראיים.
בשנת 2004 זכה המשחק בפרס בחירת השחקנים בקטגוריית משחקי התפקידים>.
ספר החוקים הראשי עודכן ושוחרר כספר אלקטרוני בפורמט PDF בסוף 2004, עם גרסה מודפסת לאחר מכן בתחילת 2005.
בשנת 2019 יצאה לאור הגרסה העדכנית של המשחק, מהדורת ההרפתקה (Savage Worlds Adventure Edition - SWADE) במסגרת פרויקט מימון המון.
בשנת 2022 יצא לאור באנגלית ובעברית מהדורה של פאת'פיינדר בעולמות פראיים, בשיתוף פעולה בין חברת Paizo לחברת PEG, במסגרתה הותאם סגנון המשחק לזה של מבוכים ודרקונים בהתבססות על עולם המערכה גולריון.
עומאר אבו רקייק הוא ראש מועצת תל שבע בין השנים 2018–2024.
עומאר למד תואר ראשון בסיעוד באוניברסיטת בן-גוריון בנגב, ותואר שני בניהול מערכות, חינוך ומנהיגות באוניברסיטה הפתוחה.
עבד במשך שבע שנים כאח במרכז לבריאות הנפש באר שבע.
לאחר מכן, החל לנהל את מחלקת נוער וצעירים במועצה המקומית תל שבע.
כיהן בתפקיד כשנתיים בתקופתו בתפקיד נוצר שיתוף פעולה עם: כנפיים של קרמבו, הנוער העובד והלומד, אג'יאל - החטיבה הערבית בשומר הצעיר ואג'יק - מכון הנגב.
בבחירות לרשויות המקומיות ב-2018 התמודד לראשות המועצה המקומית תל שבע.
ראש המועצה המקומית היוצא טואמן אבו רקייק לא התמודד לתקופת כהונה נוספת.
איש מבין המתמודדים לא חצה את רף ה-40%, לכן היה אמור להתקיים סיבוב שני בין אבו רקייק שזכה ב-39.41% 2,915 קולות, למוסא אלאעסם שזכה ב-34.11%, 2,523 קולות.
בפועל פרש אלאעסם לפני הסיבוב השני אבו רקייק נותר מועמד יחיד לתפקיד וזכה בתמיכה של 1,285 קולות (98.02%) מול 26 מתנגדים.
בבחירות לרשויות המקומיות ב-2024 זכה רק ב-35.6% מקולות הבוחרים והפסיד ליריבו אלאעסם עמאר שזכה ב-50.7 מהקולות.
עולש מצוי (שם מדעי: Cichorium endivia) הוא מין של צמח בסוג עולש.
זהו צמח עשבוני חד-שנתי ולעיתים רחוקות דו-שנתי ממשפחת המורכבים (Asteraceae), תת-משפחת הלשוניים.
זהו מין מתורבת (cultigen), שמוצאו ככל הנראה באזור מזרח הים התיכון ותפוצתו הטבעית כוללת את ארץ ישראל ומצרים בלבד, אך הוא התאקלם גם בבלגיה, בולגריה, איי גילברט, בריטניה, הודו, איי מריאנה וסיציליה.
עולש מצוי גדל כמעט בכל חלקי ישראל והוא שכיח במיוחד בקרקעות עשירות בחנקן — בצדי דרכים, בגינות, בשולי שדות, בצומח עשבוני ובערוצים.
בחורף מתפתחת שושנת עלים גדולים ומשוננים או מחולקים לאונות, שממנה יוצאים גבעולי התפרחת.
גבעוליו נבובים ומסועפים לעיתים קרובות כבר מהבסיס, והפרקים מסודרים בזוויות אלכסוניות זה לזה, באופן היוצר מבנה זיגזגי.
הקרקפות בולטות בפרחיהן התכולים – מצבעי הפריחה הנדירים בצמחיית ארץ ישראל – וכוללות פרחים לשוניים בלבד.
מרבית הקרקפות צדדיות, מצויות בחיק ההתפצלויות של גבעולי התפרחת, ומיעוטן סופיות ונישאות יחידות על עוקץ בקצה הגבעול.
לאחר הבשלת הזרעים מתעבה עוקץ הקרקפת, חפי המעטפת נסגרים, והזרעים נותרים כלואים בתוכה עד שגשמי היורה או טללי הסתיו מביאים לפתיחתה.
בעונת הקיץ ניתן לזהות את הצמח כשהוא יבש, בזכות מבנהו האופייני: גבעולים נוקשים המתנשאים בזוויות חדות זה מזה, ויוצרים תבנית צימוח זיגזגית, וכן קצות גבעולים מעובים הנושאים לרוב תפרחות בשלות.
העולש מוזכר במשנה כאחד הצמחים, שאדם יוצא בהם ידי חובת אכילת מרור בליל הסדר של פסח.
העולש ידוע בספרות חז"ל כצמח מאכל לאדם ובהמה ובעת העתיקה גידלו את העולש לצורך עליו שנאכלו כירק חי בדומה לעלי החסה.
כיום משמשים בעיקר מינים קרובים לאכילה, ובעיקר עולש תרבותי (Cichorium intybus), ששורשיו משמשים כתחליף לקפה או כתבלין.
עולש מצוי פורח תקופה קצרה ומשלים את מחזור חייו במהירות.
הוא פורח זמן קצר לאחר נביטתו, ומשקיע את רוב משאביו ביצירת כמות גדולה של זרעים לפני שכיסוח או ניכוש פוגעים ביכולתו להתרבות.
הנביטה והתפתחות שושנת העלים באוכלוסייה מתחילה בנובמבר ונמשכת עד תחילת יולי בד בד עם סיום הפריחה.
במהלך תקופה זו, מעמיק הצמח את שורשיו בקרקע לחה, אשר ממנה הוא שואב את המשאבים הדרושים לפריחתו בקיץ.
הפריחה מתרחשת מסוף מרץ ועד תחילת יולי, ועיקרה באפריל, מאי ותחילת יוני.
הקרקפות נפרשות עם הנץ החמה, והפרחים הלשוניים נפתחים בצבע כחול שמתחלף לתכול ובהמשך ללבן עם קמילתם.
בשעות הבוקר נמשכים אל הקרקפות מאביקים רבים, ובהם דבורים רבות, האוספות מהן צוף ואבקה.
הקרקפות נסגרות בתוך שעות אחדות, לרוב עוד לפני שכל הפרחים הואבקו.
על מנגנון ההאבקה "תאימות עצמית של עולש מצוי ראו בערך "עולש", בפרק "רבייה והאבקה".
לאחר הבשלת הזירעונים, חפי המעטפת הקשים נסגרים, ונפתחים רק לאחר הרטבה בגשמי היורה או בטללים.
גשמי השנה החדשה גורמים לפרישת חפי המעטפת, וטיפות הגשם והרוחות עוקרות את הזירעונים ומפיצות אותם.
לעיתים קרובות הזירעונים, כולם או חלקם, ינבטו בעודם כלואים בתוך הקרקפת.
זירעונים בשלים להפצה כבר בתחילת יוני והפצתם נמשכת עד אמצע דצמבר.
הסוג עולש כולל חמישה עד שבעה מינים, אך בישראל גדל בר, על פי רוב הדעות, מין אחד בלבד — עולש מצוי.
עם זאת, קיימת מחלוקת מדעית באשר לזהותו המדויקת.
מיכאל זהרי ואבינעם דנין זיהו את העולש מצוי בישראל כ־Cichorium pumilum, ואילו באתרים "צמחיית ישראל וסביבתה" ו"כלנית" הוא מזוהה כ-Cichorium endivia.
בערך זה ננקט השם המדעי Cichorium endivia לעולש מצוי, בהתאם לשני האתרים, ואילו Cichorium pumilum מכונה כאן "עולש קטן", תרגום לשם הלועזי.
עולש מצוי הוא המין היחיד מבין מיני התרבות הגדלים בישראל ובמצרים בטבע — בין אם כצמח פרא ובין אם באוכלוסיות בר טבעיות.
מבין מיני הסוג, הקרובים ביותר לעולש מצוי נחשבים עולש תרבותי (C.
intybus), ולעיתים תכופות יותר — עולש קטן (C.
עוֹלֶשׁ מָצוּי כמו כל המינים במשפחת המורכבים (Asteraceae), מאופיין בפרח שהוא למעשה תפרחת — קרקפת — המורכבת מפרחים זעירים רבים, לשוניים או צינוריים, היושבים בצפיפות על מצעית משותפת .
תפרחת זו מוקפת בחפי מעטפת, המסודרים בשורה אחת או יותר, ויוצרים מעטפת (גביע מדומה) סביב הקרקפת.
כל אחד מהפרחים הבודדים בנוי משחלה תחתית, כותרת מאוחת עלים (sympetalous), חמישה אבקנים שלרוב מאוחים זה לזה לצינור המקיף את עמוד השחלה, שמסתיים בצלקת שמתפצלת לשתי אונות.
תכונות אלו משותפות לרוב בני המשפחה, והן מקלות על זיהוי הצמחים בשדה.
במין עולש מצוי אין קוצים כלל, כל הפרחים לשוניים (כלומר, דמויי לשון ומאוחים מצד אחד בלבד), צבעם תכול — צבע נדיר יחסית בצמחיית הבר של ישראל — והזירעונים נושאים ציצית קצרה המורכבת מקשקשים זעירים.
עוֹלֶשׁ מָצוּי הוא צמח עשבוני חד-שנתי בעל שורש שיפודי רגיל ומוהל חלבי.
עלי הבסיס דמוי ביצה הפוכה, אורכם 30 עד 45 ס"מ ורוחבם 10 עד 18 ס"מ, קודקודיהם מעוגלים עד חדים, שפתם שלמה עד שסועה עד מנוצה עמוקות לאונות הפונות כלפי בסיס העלה (runcinate), והם קירחים עד מכוסים שערות קצרות ועדינות.
עלי הגבעול דומים לעלי הבסיס אך קטנים יותר ככל שמתקרבים לקצה הגבעול.
הקרקפות בודדות או מקובצות בקבוצות של 4 עד 6, יושבות או נישאות על עוקצים שקודקודם מעובים, אורכם 9 עד 20 ס"מ, ועוביים בחתך רוחב 3 עד 4 מ"מ.
מעטפת הקרקפת בקוטר של 3.5 עד 5 מ"מ.
חפי המעטפת החיצוניים שמספרם 5, שווים או כמעט שווים באורכם לפנימיים, חלקם העליון כפוף לאחור, וצורתם דמויי ביצה עד אזמל, או אליפטית עד דמוית אזמל באורך 7 עד 15 מ"מ וברוחב 2 עד 5 לעיתים רחוקות 10 מ"מ.
שפתם לרוב תמימה; חלקם התחתון בשרני, ואורכו 3.2 עד 4.5 מ"מ, ואילו חלקם העליון מסתיים בקצה חד עד מחודד; הם חסרי שערות או בעלי שערות בלוטיות או לא בלוטיות באורך של עד 2 מ"מ.
חפי המעטפת הפנימיים שמספרם 8, כפופים קמעא לאחור לאחר פתיחת הקרקפת, אורכם 8 עד 12 מ"מ ורוחבם 1 עד 3 מ"מ.
הם חסרי שערות או בעלי שערות בלוטיות או לא בלוטיות באורך של עד 2 מ"מ.
בקרקפת 15 עד 20 פרחים לשוניים.
בעת פריחה מלאה הם פתוחים למחצה, ויחד יוצרים גביע רחב.
צינור הכותרת באורך 2 עד 3.2 מ"מ.
עמוד השחלה באורך 6.5 עד 12 מ"מ, ועל חלקו העליון שערות מפושקות באורך 2 עד 3.5 מ"מ; צבעו כחול.
אונות הצלקת באורך 1.5 עד 3 מ"מ, גם הן בצבע כחול.
הציצית מורכבת מאחת עד שלוש שורות של קשקשים בעלי צורה בלתי-אחידה, קהים עד חדים, זקופים עד פרושים למחצה, באורך 0.7 עד 1.0 מ"מ לעיתים רחוקות כ-0.5 מ"מ.
הקשקשים שבפרחים החיצוניים צרים יותר בצדם הפונה למרכז הקרקפת.
ואילו הקשקשים שבפרחים הפנימיים ארוכים יותר ולעיתים מסתיימים בחוד שאורכו 0.5 עד 1.5 מ"מ.
הזירעונים דמויי ביצה הפוכה עד גליליים, באורך 2.0 עד 2.8 מ"מ וברוחב 1 עד 1.5 מ"מ, מצולעים קלות.
אודות טיפוס ראו בערך עולש (צמח).
עומאר חשים אֵפְּס הוא שחקן וראפר אמריקאי, שנודע בעיקר של תפקידו בתור ד"ר אריק פורמן (אנ') בסדרת הדרמה הרפואית "האוס" (2004–2012).
לאחר מכן, כיכב בסדרות נוספות כמו סדרת המדע-בדיוני "תחיית המתים" (אנ') (2014–2015) ברשת ABC, ובמותחן הפעולה של USA Network "על הכוונת" (אנ') (2016–2018).
אפס נולד בברוקלין, ניו יורק.
הוריו התגרשו כשהיה צעיר והוא גדל לצד אימו, בוני מריה אפס, מנהלת בית ספר יסודי.
הוא גדל במספר שכונות בברוקלין, בין היתר בדפורד-סטייבסנט (אנ'), מזרח ניו יורק ומזרח פלטבוש (אנ').
הוא החל לכתוב שירה, סיפורים קצרים ושירים בגיל עשר ולמד בבית הספר היוקרתי תיכון פיורלו לה גוארדיה במנהטן.
לפני שהתחיל לשחק, הוא השתייך לקבוצת ראפ בשם 'Wolfpack', אותה הקים עם בן דודו ב-1991.
בשנת 1992 הופיע בתפקיד הראשי בסרט הפשע "רחובות אלימים" יחד עם טופאק שאקור.
בשנת 1994 גילם ספורטאי בסרט "ליגה לאומית 2" לצד צ'ארלי שין.
בשנת 1996 שיחק בעונה השלישית של סדרת הדרמה הרפואית "ER" בתפקיד של ד"ר דניס גאנט, המתמחה בתחום הכירורגיה שלבסוף מתאבד כאשר זורק את עצמו לפסי הרכבת.
בשנת 2000 שיחק בסרט "מכדררים סיפור אהבה" בתור קווינסי.
שנה לאחר מכן, שיחק עומאר בסרט הדרמה "בושם", לצד שחקנים כמו מישל ויליאמס וג'ף גולדבלום.
בשנת 2004 שיחק בסרט "אישה בזירה" לצד מג ראיין ובסרט "אלפי" לצד ג'וד לאו, אשר מהווה גרסה קולנועית מחודשת ל"אלפי" מ-1966
בשנים 2004-2012 שיחק בתפקיד ראשי בסדרת הדרמה הרפואית "האוס" למשך 8 עונות בתור ד"ר אריק פורמן.
על תפקידו זה זכה במספר פרסים בין היתר xפרס NAACP Image לשחקן המשנה הטוב ביותר בסדרת דרמה.
בשנת 2014 גילם את התפקיד הראשי בסדרת הטלוויזיה "תחיית המתים" ברשת ABC, תפקיד של סוכן ברשות ההגירה ג'יי מרטין בלאמי.
ב-2015 חזר עם תפקידו לעונה השנייה של הסדרה.
בשנת 2016 הופיע בתפקיד הראשי בסרט הקומי "כמעט חג המולד".
בשנים 2016–2018 גילם במשך שלוש עונות את איזק ג'ונסון בסדרת הפעולה "על הכוונת" של רשת הטלוויזיה USA אשר נוצרה כעיבוד טלוויזיוני לספרו של סטיבן הנטר "Point of Impact".
בשנת 2018 שיחק במותחן "טראפיק" לצדם של פולה פטון ולאז אלונזו.
בשנת 2019 הצטרף לצוות השחקנים הראשי בעונה הרביעית של סדרת הדרמה זוכת הפרסים "החיים עצמם" ברשת NBC בתור דארנל.
באותה שנה שיחק בתפקיד הראשי בסרט המדע הבדיוני "3022" לצדם של קייט וולש ומירנדה קוסגרוב.
בשנת 2020 גילם את דייוויד האמונד במותחן הפסיכולוגי "רומן גורלי" של שירות הזרמת המדיה נטפליקס.
בשנת 2021 החל לגלם את מלקולם הווארד בסדרת הדרמה "Power Book III: Raising Kanan" של רשת Starz.
בשנת 2006, אפס התחתן עם הזמרת קיישה ספיבי, החברה בהרכב ה-R&B" Total" (אנ').
יש להם שני ילדים, הבת קמרי מיי שנולדה ביולי 2004 והבן אמיר, שנולד ב-25 בדצמבר 2007. יש לו גם בת, אייאנה, ממערכת יחסים קודמת.
כיום הוא ומשפחתו מתגוררים בקליפורניה.
אפס והקומיקאי מרלון ויינס הם חברים ותיקים ולמדו יחד באותה כיתה בתיכון; שניהם סיימו את לימודיהם ב-1990. שיר הנושא של הסיטקום "The Wayans Brothers" בשנים 1999-1997, הופק על ידי אפס, יחד עם מרלון ושון ויינס.
בראיון משנת 2018, אפס הכחיש את השמועה ארוכת השנים לפיה הוא קשור לשחקן מייק אפס (אנ'), ואמר, "אני ומייק לא קשורים בכלל, אבל דיברנו כמו, 'מאיפה אתה?
אפס חיבר אוטוביוגרפיה בשם "From Fatherless to Fatherhood" שיצאה לאור על ידי הוצאת לולו ביוני 2018.
עומאר סניד הוא כדורסלן עבר אמריקאי ששיחק בין השאר בהפועל ירושלים, מכבי ראשון לציון ועירוני אשקלון.
סניד שיחק בעמדות הפאוור פורוורד והסנטר ומתנשא לגובה של 2.00 מטרים.
סניד, אשר נולד וגדל בביומנט, טקסס.
עומאר נקרא כך על שם השחקן עומר שריף.
הוא החל לשחק כדורסל בילדותו במסגרת חוג הכדורסל של עיירתו וכן מאוחר יותר, בקבוצת הכדורסל האזורית של מחוז ברנט.
בסיום לימודיו התיכוניים, הצטרף אל קבוצת הכדורסל של אוניברסיטת ממפיס ושיחק עבורה במשך ארבע שנים.
לאחר מכן נרשם לדראפט ליגת ה-IBA ונבחר במקום ה-3 על ידי הסן דייגו סטינגרייס.
אך במקום לשחק במדיה, בחר לבלות את העונה המקצועית הראשונה שלו, מחוץ לארצות הברית, במדי הקבוצה הקולומביאנית, סביוס בוגוטה.
סניד עזב את הקבוצה, לאחר עונה אחת.
סניד, חזר לארצות הברית, כשעבר אל קבוצת ליגת ה-CBA, רוקפורד לייטנינג.
בקבוצה קלע 18.5 נקודות והוריד כ-10 כדורים חוזרים וזכה בתואר השחקן המצטיין של העונה הסדירה.
סניד עזב את הלייטנינג לאחר עונה אחת במדיה.
לאחר מכן נבחן במספר קבוצות בוונצואלה ובקולומביה.
אך לבסוף חתם בשורותיה של סן לורנסו מהרפובליקה הדומיניקנית.
סניד הצטיין במדי ונבחר לשחקן המצטיין בליגה הקולומביאנית ולשחקן המצטיין במשחקי ההצלבה של הליגה, לאחר שקבוצתו הפסידה בגמר משחקי ההצלבה, לחואנזה.
עונה לאחר מכן, הצטרף לדן האג ולאחר מספר חודשים עזב את הקבוצה בשל קשיים חברתיים והחל לשחק בקבוצת הכדורסל הבלגית, מונס, עימה זכה בגביע הבלגי.
לאחר מכן, נבחר בדראפט ליגת ה-NBDL ונבחר במקום ה-18 על ידי האוסטין טורוס.
למרות זאת, סניד בחר לשחק בפרוז'קוב הפולנית ולאחר מכן בלונדון טאוורס האנגלית.
בעונת 2004/05 הצטרף אל קבוצתה של אליצור אשקלון והיה שותף להגעתה לפיינל פור הליגה שהבטיח לקבוצה העפלה למפעל, גביע האתגר.
בעונת 2005/06 עבר אל מכבי ראשון לציון, אך בחלון ההעברות של ינואר, עבר אל לוקומוטיב רוסטוב הרוסית, לאחר שקיבל ממנה הצעה כספית גבוהה.
מהלך זה נחשב לטוב, כאשר סניד עזר לקבוצה להישאר עונה נוספת בליגת העל הרוסית.
סניד, המשיך במדיה של רוסטוב עוד חצי עונה לאחר שבינואר אותה שנה עבר אל סאבה באטרי, האיראנית.
סניד, זכה באליפות ובגביע האיראני.
אך למרות זאת, סניד לא נשאר במדיה לאחר שהליגה האיראנית הסתיימה בסוף פברואר.
במרץ, סניד חתם במכבי ראשון לציון, לחוזה עד סיום העונה במטרה לחזק את המועדון.
אך, קבוצתו האיראנית לשעבר בערימה קשיים בהחתמתו הצפויה בקבוצה הישראלית.
למרות זאת, סניד עזר למועדון להישאר בליגת העל, עונה נוספת.
ורשם ממוצעים גבוהים יחסית לקבוצת תחתית, 9.5 נקודות וכ-5 כדורים חוזרים ב-10 משחקים בהן שותף.
בעקבות יכולת זאת, סניד הוחתם על ידי הפועל ירושלים בתחילתה של עונת 2008/09.
בתחילת עונת 2009–2010 חזר סניד לקדנציה שנייה בקבוצת עירוני אשקלון.
עומאר קוק הוא כדורסלן אמריקאי-מונטנגרי המשחק בעמדת הרכז בקבוצת סראגוסה באסקט.
קוק נבחר במקום ה-31 (סיבוב שני) על ידי אורלנדו מג'יק בדראפט 2001 והועבר מיד לדנוור נאגטס ששחררה אותו לפני תחילת העונה.
הוא שיחק במשך 3 שנים בפייטוויל פטריוס מה-NBDL ובעונת שיחק בפורטלנד טרייל בלייזרס ובטורונטו ראפטורס מה-NBA, אך סיים את העונה בפייטוויל פטריוס.
בעונת שיחק קוק בדקסיה מונס-היינאוט הבלגית.
לאחר מכן שיחק בעוד שלוש קבוצות: צסק"א סמרה הרוסית, שטרסבורג הצרפתית והכוכב האדום בלגרד הסרבית.
ב-26 ביוני 2008 חתם באוניקאחה מאלגה מליגת ה-ACB.
במאי 2008 קיבל קוק אזרחות מונטנגרית שאיפשרה לו לשחק בנבחרת מונטנגרו.
ב-2010 חזר לספרד וחתם בקבוצת ולנסיה ששיחקה באותה העונה גם ביורוליג.
בקיץ 2011 עבר לשחק בשורותיה של אולימפיה מילאנו.
בדצמבר 2012 חתם בקאחה לבורל עד סוף העונה.
ב-6 באוגוסט 2013 חתם בריטאס וילנה הליטאית לעונה אחת.
ב-30 בספטמבר 2014 חתם בבודוצ'נוסט פודגוריצה ממונטנגרו.
ב-20 באוגוסט 2016 חתם באסטודיאנטס מליגת ה-ACB.
ב-24 ביולי 2020 חתם בסן פבלו בורגוס.
ב-15 ביולי 2021 חתם בסראגוסה באסקט.
אלחאג' עומארו מוסא יאר אדואה (Alhaj Umaru Musa Yar'Adua,
9 ביולי 1951 - 5 במאי 2010) היה נשיא ניגריה בין 21 באפריל 2007 ועד מותו ב-5 במאי 2010. היה חבר במפלגה הדמוקרטית של העם (People's Democratic Party).
בין השנים 1999–2007 כיהן כמושל מדינת קאצינה.
עומרו יאר אדואה נולד בעיר קאצינה בצפון ניגריה במשפחה אריסטוקרטית פולאנית.
אביו, שהיה שר בימי הרפובליקה הראשונה זכה לתואר המלכותי של "מותוואלי" (אחראי על האוצר) בקאצינה ובנו עומרו ירש תואר זה.
לאחר לימודים במכללות בקֶפי ו"בארווה" למד הוראה וכימיה באוניברסיטת אחמדו בלו בזריה – סיים תואר ראשון ב-1975 ותואר שני בכימיה אנליטית בשנת 1978.
עבד כמרצה במכללה בזריה ומשנת 1993 מילא תפקידים בכירים במספר חברות ובנקים פרטיים.
בעת הרפובליקה השנייה (1979–1983) היה חבר במפלגה "מפלגת הישועה" שנחשבה שמאלית.
בזמן תוכנית המעבר של הנשיא איברהים בבנגידה נמנה עם מייסדי חזית העמים שבהנהגת אחיו, הגנרל מוסא יאר אדואה.
חזית זאת התמזגה והיוותה מאוחר יותר חלק מהמפלגה הסוציאל-דמוקרטית.
עומארו יאר אדואה היה חבר באספה החוקתית בשנת 1988. ב-1991 ניסה לראשונה להיבחר כמושל של מדינת קאצינה אך הובס על ידי סעידו ברדה (הקונבנציה הלאומית רפובליקנית), מועמד שנתמך על ידי הנשיא בבנגידה.
בשנת 1999 נבחר כמושל של מדינת קאצינה ונבחר מחדש בשנת 2003.
היה למושל הראשון שהצהיר על נכסיו.
בשנת 2000 בעת כהונתו כמושל, לפי דוגמת מדינת זמפרה, גם מדינת קאצינה אימצה את חוקי המשפט האיסלמי שריעה.
בשנת 2002, אישה מקאצינה, אמינה לוואל, נשפטה על ידי בית הדין השרעי בעיר באקורי, לעונש סקילה באשמת ניאוף.
האירוע עורר תשומת לב רבה בתקשורת העולמית.
פסק הדין אושר על ידי בית דין בפונטואה, אך בוטל כעבור שנה אחרי ערעור.
את מערכת הבחירות לנשיאות ניהל יאר אדואה תחת סיסמת המאבק בשחיתות.
נהנה מתמיכת הנשיא היוצא אולוסגון אובסנג'ו ותוצאות הבחירות היו שנויות במחלוקת.
הועלו טענות לזיופים על ידי פקחים בינלאומיים.
עם זאת, ליאר אדואה עצמו לא יוחסה בדעת הקהל אחריות רבה בנוגע לכך.
לפי התוצאות הרשמיות זכה יאר אדואה ב-31% מהקולות בעוד שהמועמד השני בפחות מ-10%.
אחיו הבכור, הגנרל שייחו מוסא יאר אדואה שימש בזמנו כסגנו של הגנרל אובסנג'ו בשנים 1976 - 1979 כשזה כיהן כראש הממשל הצבאי בניגריה.
מאוחר יותר, בזמן השלטון של הגנרל סאני אבאצ'ה, שייחו מוסא יאר אדואה נעצר ונשלח למאסר בשנת 1995 יחד עם נציגי אופוזיציה אחרים.
הוא נפטר בכלא בשנת 1997.
ידוע כחולה בתסמונת צ'רג-שטראוס, סוג של דלקת כלי דם שהתלוותה בפגיעה בכליות, בנובמבר 2009 הנשיא עומארו יאר אדואה חלה ככל הנראה בפריקרדיטיס ואושפז בבית חולים במחלקה קרדיולוגית בערב הסעודית.
היעדרותו מהארץ גרמה למשבר פוליטי עם עלייה בהפרעות סדר על רקע סכסוכים בינדתיים.
בתקריות האלימות נהרגו כמה מאות אנשים וכ-20,000 נאלצו לעזוב את בתיהם.
ב-9 בפברואר 2010 הסמיך הפרלמנט את סגן הנשיא גודלאק ג'ונתן (בן לשבט איג'ו מדרום המדינה הנוצרי) עם סמכויות של ראש המדינה בעת היעדרותו המתמשכת של הנשיא.
הנשיא עומארו יאר אודואה היה נשוי בעבר לשתי נשים ונולדו לו 9 ילדים, לרבות שניים מנישואיו השניים.
ב-24 בפברואר 2010 חזר יאר אדואה לאבוג'ה.
מאז ועד יום מותו לא נראה יותר בפומבי.
ב-5 במאי 2010 נפטר בגיל 58 בבית הנשיא אסו רוק שבאבוג'ה, בעקבות מחלתו הממושכת.
הלווייה התקיימה לפי חוקי האסלאם במקום לידתו, קצינה.
עומד בשער הוא אלבומו השביעי של הזמר והמלחין עמיר בניון שיצא לאור בספטמבר 2008, האלבום כולו מוקדש לגאולה היהודית ולבואו של מלך המשיח, וכל שיריו נכתבו על ידי בניון.
האלבום שווק על ידי חברת ההפקות הפרטית של בניון נבל עשור והתו השמיני.
הסינגל "עומד בשער" נכתב בהשראת קריאת הרבי מליובאוויטש "עשו כל אשר ביכלתכם להביא את המשיח" והוא זכה להצלחה רבה, גם הדואט "נדבר מחר" עם אבי עברי ו"דרך".
באלבום עשרה שירים ובהם "לא כחול, לא לבן", שיר מחאה נגד התנהלות הממשלה, המבוסס על השיר "כחול ולבן זה צבע שלי".
בפזמון כתב בניון "זה לא כחול ולא לבן, זה לא הצבע שלי, לא צבעי אדמתי, לא דמותי.
לא מזכיר לי את עצמי".
פשוט סתם (נקרא גם "סתם משהו")
נדבר מחר – דואט של בניון עם אבי עברי
עומד בשער – שיר הנושא של האלבום, בו קורא בניון למשיח שיבוא במהרה
עומד הידראולי הוא כמות האנרגיה ליחידת משקל של זורם כלשהו ביחס למשטח גאודזי ונמדד ביחידות של מטרים (לדוגמה: עבור מים היחידות הן מטר מים [m H2O]).
העומד ההידראולי הוא שילוב של מספר מדדים: גובה הזורם, הלחץ בו שרוי הזורם, מהירות הזורם ומשקלו הסגולי.